TEORIA ŞI PRACTICA LECTURII ÎN LUMINA DECANTĂRILOR BIBLIOSOFICE MODERNE ŞI CONTEMPORANE de Liliana Moldovan INTRODUCERE Privit din perspectiva celor patru dimensiuni esenţiale : dimensiunea filosofică, hermeneutică, comunicaţională şi instructiv-educaţională, fenomenul lecturii stă la baza unor ample interogaţii teoretice legate de esenţa, diversitatea şi finalitatea acţiunilor de parcurgere a discursurilor textuale Problematica destinului ştiinţelor lecturii fiind extrem de diversă, am structurat această lucrare în funcţie de câteva puncte de interes referitoare la : teoria filosofică a lecturii practica lecturii din perspectiva teoriei comunicării intervenţiile hermeneutice în practica lecturii lectura - instrument performant de instruire, comunicare şi informare PENTRU O TEORIE FILOSOFICĂ A LECTURII Cu toţii ştim că substratul filosofic al ştiinţelor lecturii se constituie în jurul teoriilor hermeneutice formulate de Hans Robert Jauss, Wolfgang Iser, Jean Paul Sartre, Jaques Derrida, Ernst Cassirer şi Umberto Eco Din perspectiva filosofiei interpretării aceşti teoreticieni ai lecturii au încercat să rezolve problema complexităţii receptării comunicărilor textuale atribuind un rol esenţial consumatorului de lectură Trebuie precizat că substratul filosofic al teoriei lecturii îşi află rădăcinile în filosofia limbajului şi în teoriile comunicării unde cititorului îi este destinat un rol activ În cadrul filosofiei lecturii se discută despre lectorul erudit, despre cititorul care ia o atitudine hermeneutică în faţa textului literar El pare să ştie totul despre realitatea textuală, pe care o interpretează din perspectiva unei practici a lecturii, profund personală şi mereu schimbătoare Cu o istorie relativ recentă, filosofia lecturii se concentrează asupra rolului cărţii ca formator ideatic, cultural şi spiritual Ea acţionează atât la nivel individual cât şi social În contextul filosofic al hermeneuticii lecturii, bibliosofia pune accent pe ecourile provocate de discursurile textuale la nivelul conştiinţei receptorilor Filosofia lecturii insistă asupra relaţiilor extratextuale şi analizează substratul hermeneutic, psihologic, cultural şi ideologic al cărţilor Ea aşează arta lecturii sub spectrul reflectării filosofice Dacă hermeneutica ne învaţă să stăpânim ideile exprimate în cărţi, bibliosofia împinge cugetarea spre un nivel superior şi propune o viziune îndrăzneaţă asupra relaţiei omului cu lectura insistând asupra tehnicilor de evaluare şi receptare individuală şi socială a produselor literare Filosofia lecturii ne spune tot ceea ce trebuie să ştim despre realitatea textuală, ne pune în legătură cu cele mai noi provocări ale jocului hermeneutic, ne face să înţelegem cititul ca pe un act de iniţiere şi formare culturală sau ştiinţifică Oferind explicaţii în privinţa fenomenelor de receptare textuală, filosofii lecturii încearcă să explice cum acţionează lectura asupra cititorilor, sau, dacă vreţi, ne dezvăluie efectele operei tipărite asupra participanţilor la lectură Teoreticienii lecturii propun metode de căutare a „adevăratului”sens al cărţilor J Hillis Miller, de pildă, explică fenomenul lecturii din perspectiva unor legi latente, implacabile, similare cu legea morală kantiană În volumul „Etica lecturii”, acesta consideră că relaţia autor-carte-cititor este guvernată de reale influenţe etice Există consideră profesorul de la Universitatea Irvine din California, o lege morală a lecturii, care acţionează aprioric şi ridică anumite obstacole în calea reacţiilor interpretative ale cititorului Caracterul productiv al lecturii este dinimuat de aceste intervenţii etice Lecturarea unei cărţi este practicată sub influenţa unor obligaţii morale care se adresează în egală măsură autorului şi destinatarului textului respectiv În consecinţă, din respect pentru legea morală a lecturii, autorul nu are dreptul să îl lase pe cititor să se piardă în jocul interpretării şi nu îl poate obliga să lâncezească în spaţiul cercului hermeneutic în căutarea sensurilor existente în text Dimpotrivă, autorul trebuie să susţină eforturile interpretative ale lectorului şi să folosească un limbaj care să cuprindă indicii comprehensive, să ofere coduri de interpretare La rândul său, cititorul se obligă să fie fidel structurii stilistice prezente în text şi să demareze procese de evaluare şi interpretare conforme cu litera textului, apropiate ideii centrale transmise de autor Sub presiunea legii morale, cele mai perfomanţe acte de lectură se realizează atunci când între autorul şi receptorul unei cărţi se stabileşte un raport amiabil în cadrul căruia cititorul şi autorul nu se stânjenesc reciproc Dacă scriitorul se obligă să presare în text sugestii de receptare şi să expună o scriitură plină de sinceritate, cititorul, are datoria de a trata cu respect particularitatea textului Mai mult, în situaţia în care substanţa textului este confuză, cititorul simte nevoia de a relua lectura de tot atâtea ori cât este necesar pentru a intra pe făgaşul semnificaţiilor corecte, reale, ale discursului lecturat Cititorul şi scriitorul se asistă reciproc în încercarea de ocultare şi respectiv revelare adevărurilor ascunse în text Lectura devine proces revelatoriu atunci când prin acţiuni imaginative şi creatoare, transmiţătorul textului, respectiv autorul, impregnează textul cu sugestii simbolice şi transmite mesajul în mod indirect prin intermediul unui limbaj metaforic structurat „Limbajul său trebuie să pornească de la el aşa cum muzica izvorăşte din mişcarea iute a degetelor unui mare interpret, aşa cum cuvintele izvorăsc din gura unui orator cuprins de indignare, aşa cum literele îşi iau zborul de sub degetele unui tipograf iscusit, aşa cum silabele se formează în urechea unui telegrafist din sunetele micului său clopoţel” Asemenea sunetelor de clopoţel, cuvintele înşirate pe hârtie se transformă în propoziţii cu înţeles, în fraze menite să transmită informaţii, în cuvinte menite să convingă sau să dea naştere la multiple reacţii şi sentimente Uneori relaţia comunicaţională dintre autor şi cititor este departe de a funcţiona fără cusur Atunci când autorul textului, spre pildă, pune accentul pe latura metaforică a textului şi foloseşte un limbaj încriptat, actul lecturii dezvăluie o cantitatea prea mare de înţelesuri şi semnificaţii Poezi a- spre exemplu - este o sărbătoare a comunicării artistice Ea este expresia libertăţii totale de creaţie, cadrul ei de referinţă nu e limbajul obişnuit, ci metafora care proiectează ideile dinspre conştiinţa artistică în domeniul feericului, al uimitoarelor efervescenţe lingvistice grupate în jurul diverselor probleme existenţiale ale omului În ciuda unor observaţii maliţioase potrivit cărora “unii poeţi nu văd poezia din pricina cuvintelor” mânuitorii de versuri nu cedează în faţa “iniţiativei cuvintelor”şi păstrează controlul asupra “lucidităţii” structurilor sintactice Folosind o expresie blagiană putem afirma că poeţii au o viziune dyonidiacă asupra existenţei iar din punctul de vedere a mijloacelor de comunicare utilizate ei manifestă o clară predilecţie pentru limbajul plastic Poezia îmbogăţeşte universul stilistic al exprimării, contribuie la lărgirea formelor individuale de cugetare Cugetarea poetică nu mai este un simplu reflex al inteligenţei, ea devine o stare de graţie a inimii, un apanaj al sentimentelor Receptarea poeziei implică pendularea neîncetată a cititorului între concreteţea ideilor exprimate în versuri şi mobilitatea semantică a cuvintelor-simbol care ascund nebănuite sensuri şi dovedesc mobilitate metaforică Datorită procedeelor de ocultare a semnificaţiilor prezente în text, discursurile poetice se înarcă cu un farmec aparte, fapt ce le sporeşte valoarea artistică şi puterea de expresie Ca reprezentant al deconstructivismului american în domeniul teoriei literare, J Hillis Miller, distruge mitul receptării concrete a textului literar şi afirmă că citirea unui text se prezintă ca un lanţ de lecturi şi relecturi pe baza cărora semnificaţiile se desprind una câte una şi se dezvăluie pas cu pas În acest fel, discuţiile legate de eficienţa actului lecturii se acutizează tot mai mult, filosofii lecturii interesându-se de efectele produse de text asupra destinatarului comunicării literare Filosofia receptării textuale acordă o egală importanţă atât contextului artistic al zămislirii creaţie literare, cât şi contextului receptării, insistă asupra valenţelor antropologice ale comunicării textuale şi tratează cu real interes poziţia cititorului ca interpret al cărţilor lecturate Să fii un filosof al lecturii, înseamnă să spargi structura iniţială a discursului şi să reconstruieşti drumul de la text la cititor Prin prisma modalităţilor de receptare lectura apare ca un proces interactiv Ea este definită ca acţiune textuală, ce antrenează procese subtile care au influenţă asupra relaţiei cititorului cu autorul şi, de ce nu, asupra relaţiei cititorului cu lumea exterioară şi cu sine Hermeneutica deconstructivistă desface textul, îl priveşte ca pe un uriaş puzzle, îl studiază ca pe un rezervor de simboluri Interpretarea deconstructivistă se concentrează asupra detaliilor şi elementelor comunicaţionale individuale, ignoră întregul şi , pune pe un plan secundar mesajul general al operei literare Textul literar apare ca un conglomerat format din straturi multiple de înţelesuri şi semnificaţii Ele sunt surprinse de cititor pe măsură ce acesta se adânceşte în procesul lecturii Nu există o metodologie perfectă care să înveţe cum să citim Ştim, doar că lectura se produce în straturi Receptarea mesajului presupune parcurgerea unor etape ale lecturării, structurate după cum urmează : lectura superficială, realizată la nivelul primului contact cu cartea lectura profundă, care accede la startul originar al operei lectura istorică sau bibliografică, care implică compararea operei lecturate cu celelalte scrieri ale autorului şi descoperirea stilului personal al scriitorului pe baza listei bibliografice a operelor pe care le semnează Conferind cititorului abilităţi interpretative filosofia lecturii dă naştere unor situaţii paradigmatice bazate pe relaţia dialectică : autor-text-cititor În contextul noii ordini teoretice, în sfera ştiinţelor receptării şi interpretării, accentul nu se mai pune pe relaţia autorului cu textul, ci cade pe raportul text – receptor Dacă lucrurile stau aşa, atât acţiunea de redactare şi transmitere a unui text, cât şi procesul de receptare al mesajului scris, stau sub semnul valorosului respect care domină relaţia autor-cititor Interacţiunea autor-cititor devine eficientă din momentul în care cel din urmă surprinde, sau crede că surprinde semnificaţiile textului creat de autor Se vorbeşte în filosofia lecturii de polisemia sensului şi se fac eforturi de definire a mecanismelor care declanşează nevoia de interpretare Pe scurt, interpretarea reprezintă ceea ce face cititorul din text Parcurgerea cărţilor este însoţită mereu de un proces intuitiv legat de surprinderea sensului În plus, putem spune că destinul unei capodopere depinde de corecta receptare a sensului ei Intuirea sensului ia naştere pe măsura identificării detaliilor, a cuvintelor şi jocurilor de cuvinte care relevă sensul În general, descifrarea semnificaţiilor prezente într-o comunicare scrisă merge către o singură direcţie : cea a descoperirii ideii originare care a stat la baza conceperii operei artistic Satisfacţia pătrunderii sensului nu este lipsită de neprevăzut Uneori, ca să cunoaştem sensul, trebuie să o luăm pe ocolite, alteori, conform unei înlănţuiri logice spontane nimerim pe o pistă de semnificaţii străină intuiţiei originare Indiscutabil, identificarea sensului, dezvăluirea secretelor ocultate de mişcarea sinuoasă a semnificaţiilor poate transforma un text obtuz, într-un fragment prietenos şi accesibil Un text care-şi dezvăluie sensul capătă în mintea cititorului o nouă înfăţişare Mai exact, dobândeşte un conţinut care, o dată trecut prin filtrele subiectivităţii receptive, nu mai înspăimântă (datorită încriptării), ci comunică în mod relaxant şi util Se pune întrebarea dacă persoana care citeşte şi interpretează un text poate afecta conţinutul ori identitatea artistică şi sau informativă a textului lecturat După cum ne aşteptăm, actul receptării nu lasă urme decât în exterior, la nivelul celui care interpretează Acesta restituie autorului o operă intactă, neafectată de semnele receptării subiective Cititorul nu poate schimba nimic din conţinutul operei lecturate , nu poate modifica substanţa operei literare dar o poate aduce în spaţiul său subiectiv Paternitatea operei tipărite aparţine în exclusivitate creatorului ei, dar numai în colaborare cu receptorul, cartea este scoasă în lume şi pătrunde în circuitul comunicaţional Cărţile nu se scriu de dragul artei, creaţiile literar, ştiinţifice sau filosofice nu sunt rodul unor acte gratuite, ele aşteaptă să fie prinse în reţeaua comunicării, speră să intre în raza interpretativă a unui receptor Când vorbim despre istoria textuală a omenirii ne referim, de fapt, la totalitatea experienţelor interpretative şi creatoare ale cititorilor de ieri şi de azi Filosofia lecturii oferă explicaţii în privinţa fenomenelor de receptare textuală, ne arată cum acţionează textele asupra cititorilor, sau, dacă vreţi, ne dezvăluie efectele operei tipărite asupra participanţilor la lectură Se întreprind, în numele filosofiei lecturii, analize asupra procedeelor lecturării, se dezvăluie metode de căutare a „adevăratului”sens al cărţilor Domeniul filosofiei lecturii se circumscrie, aşadar, în jurul controversatei teorii despre „ambivalenţa semiotică a textului” Bibliosofia scoate textul de sub incidenţa legilor morfologice şi sintactice, nesemnificative în acest context, pentru a aşeza în lumina reflectoarelor noţiunea de discursul textual capabil de a transmite informaţii într-o manieră semiologică, plină de sens În cazul marilor proiecte filosofice sau literare, actul lecturii se identifică cu o întreagă strategie de surprindere a sensului Există cărţi care mustesc de sens, s-au scris discursuri textuale formate din ansambluri de simboluri, care nu pot fi receptate decât prin intermediul unor serioase exerciţii interpretative Acţionând ca elemente relative independente discursurile textule se remarcă mai ales prin comunicabilitate în măsura în care sunt coerente şi sunt concepute pentru a transmite ceva „Textul nu este o instituţie de sine stătătoare Un text este multi instituţional”, scrie poetul Gheorghe Iova în eseul : Acţiunea textuală : bunul simţ vizionar”  Cărţile nu au valoare în sine, producţiile literare sau ştiinţifice aşteaptă să fie prinse în circuitul global comunicării şi speră să intre în raza interpretativă a receptorilor Strategiile interpretative se încheie odată cu dezgroparea sensului Surprinderea atentă a sensului necesită din partea cititorului o puternică angajare personală în urma căreia se cultivă gustul dulce al dialogului cu cartea Acest dialog îi îngăduie cititorului anonim să stea de vorbă cu autori din timpuri diferite, devenind un interlocutor universal, contemporan cu lumea întreagă PRACTICA LECTURII DIN PERSPECTIVA TEORIEI COMUNICĂRII Filosofia limbajului stabileşte că există două puncte cheie specifice oricărui proces de comunicare şi anume, emiţătorul şi receptorul mesajului Din perspectiva filosofiei comunicării semnatarul comunicării tipărite este emiţătorul, iar cititorul este receptorul ei În acest sens, autorul cărţii este cel care codifică şi transmite un mesaj iar lectorul este cel care primeşte şi decodifică mesajul Descifrarea valenţelor comunicaţionale ale mecanismelor lecturii se sprijină pe ideea că documentele tipărite continuă să deţină un rol esenţial în cadrul mediului comunicaţional naţional şi universal De pe acest palier textul încetează să mai fie tratat în manieră exclusiv lingvistică, pentru a fi analizat în contextul filosofic al hermeneuticii lecturi Perspectiva hermeneutică pune accentul pe relaţiile extratextuale, pe ecourile provocate de discursul textual în conştiinţa receptorilor Împrumutat din domeniul retoricii, termenul de discurs a fost utilizat prima dată de filozofii structuralişti care înţelegeau prin discurs o comunicare, rostită sau scrisă, coerent constituită şi formată dintr-o multitudine de semne şi semnificaţii Termenul de „discurs” diferă de noţiunea de „text” prin „dimensiunea lui comunicativă”, iar principala diferenţă dintre cei doi termeni este oferită de natura comprehensivă a discursului tipărit Un discurs comunică „ceva” şi se adresează receptorului, care devine un interlocutor activ şi participă la dialog prin intermediul unui exerciţiu interpretativ Din perspectiva teoriei discursului, a citi un text înseamnă a intra într-un proces de decodare, în vederea surprinderii semnificaţiilor incluse în text Textul scris, comunică cititorului noi informaţii, îi provoacă noi experienţe şi îl transportă într-o realitate paralelă Când citesc, rămân eu însumi, fac parte din această lume, dar mă implic în realitatea ficţională, trăiesc alături de personaje fictive sau navighez pe firul logic al unei teorii sau a unei relatări despre vremi trecute sau actuale Actele de imaginaţie puse în funcţiune de autor, atunci când scrie, dau naştere, de fiecare dată când cartea se deschide, unor experienţe imaginative similare, trăite, de această dată, nu de autor, ci de destinatarul lucrării, adică de cititor Cu cititorul se petrece „ceva” atunci când deschide o carte iar acest „ceva” ţine de eficienţa lecturii, de intensitatea legăturilor comunicaţionale stabilite între autorul cărţii şi cititorul ei În optica ştiinţelor comunicării cea mai importantă funcţie a unui discurs teoretic, literar sau filosofic rămâne comunicabilitatea Obiectivul principal al teoriei lecturii este dat de nevoia de a demonstra că gradul de asimilare a mesajului transmis depinde de eficienţa fenomenelor de receptare a subiectelor comunicării La baza teoriei receptării stau investigaţiile teoretice întreprinse de istoricul literar, Hans Robert Jauss, care ajunge la concluzia că din primul moment în care o carte se deschide pentru a fi lecturată autorul operei respective se detaşează de propria creaţie şi cedează locul cititorului, pornit, la rândul său pe calea unor mişcări interpretative originale direcţionate în surprinderii ideii originare care a stat la baza constituirii operei lecturate În calitate de transmiţător, autorul alege să se despartă de textul creat şi acceptă să-şi împărtăşească ideile cu marea masă a virtualilor cititori După Hans Robert Jauss, producţiile literare sau ştiinţifice se caracterizează prin dinamism, care se naşte în contextul comunicării prin lectură Datorită dinamismului actelor comunicaţionale, parcurgerea paginilor tipărite de către cititor nu se realizează niciodată în stare pură Fiecare cititor parcurge paginile cărţii într-un stil propriu, interpretează fragmentele, le rescrie, le îmbogăţeşte sau le sărăceşte semantic în funcţie de capacităţile sale intelectuale şi puterea lui de abstractizare Efortul lui de înţelegere şi receptare va fi mai eficient dacă, prin lectură, va putea contribui la dezvoltarea sensului, la eliberarea de noi semnificaţii Eficienţa receptării depinde şi de contribuţia autorului Efortul său creator se măsoară, din punctul de vedere al filosofie comunicării, nu prin originalitatea informaţiilor comunicate şi nici prin sensibilitatea gândirii lui, ci prin abilitatea exprimării, prin puterea persuasivă a comunicării ştiinţifice sau literare pe care o oferă cititorului Este important să reţinem că, nici o comunicare din sfera culturii scrise nu are valoare în sine Creaţia literară, ştiinţifică sau filosofică este produsă pentru a fi receptată Un autor ştie, că, atunci când scrie, dă naştere unui veritabil dialog cu cititorii săi De altfel, relaţia creator-receptor avansează în direcţia transformării cititorului într-un partener al actului creator Lectura este considerată o formă de comunicare activă în măsura în care receptorul, respectiv cititorul este capabil să reţină sau nu ideile transmise în scris În caz contrar, mecanismul lecturii înregistrează un caracter pasiv Prin urmare, dacă efortul creator al prozatorului, poetului sau memorialistului, al omului de ştiinţă sau filosofului poartă amprenta unui proces individual şi original, procesul receptării are un caracter colectiv Scriitorul ştie că lucrează pentru viitorii săi receptori, este conştient de faptul că aceştia vor interpreta şi vor decodifica mesajul artistic sau informaţional scris de el Prin participarea la comunicarea textuală, cititorul filtrează, inevitabil, mesajul scris prin conştiinţa sa estetică şi interpretativă Mesajul creaţiilor literare se adresează întotdeauna unui receptor, indiferent dacă el este prezent sau nu Acesta înseamnă că orice carte este “dialogică” Este orientată spre un presupus destinatar Un text : literar, ştiinţific, informativ sau educativ este conceput pentru a fi citit şi receptat, adică pentru a semnifica ceva pentru altcineva Binecunoscutul filosof al limbajului Jacques Derrida abordează o nouă politică a semnificaţiei şi stabileşte, pe la începutul deceniului al secolului trecut, că dincolo de semnificaţie nu există nimic, nu există “experienţă”, nu există “realitate” întrucât acestea sunt reprezentate deja, fie în interiorul unei conştiinţe individuale, fie ca rezultat al participării individului la o conştiinţă colectivă, care rezultă în urma unui proces de semnificare Postulatul, formulat de părintele deconstructivismului, potrivit căruia lumea întreagă este un text, se aplică mai ales asupra scrisului, respectiv asupra cititului Lecturarea cărţilor apare astfel ca proces complex, ce pune faţă în faţă bagajul de semnificaţii al celui care scrie şi experienţa intelectuală şi culturală a celui care citeşte Derrida caută să amelioreze opoziţia dintre cei doi poli ai comunicării textuale, susţinând că e imposibil să găseşti semnificaţii eronate cu privire la un text deoarece el include, aprioric, toate semnificaţiile posibile referitoare la el În plus, există şansa ca scriitorul şi cititorul să îmbrăţişeze, în legătură cu textul comunicat, unul şi acelaşi înţeles Raportul receptiv stabilit între cititor şi paginile parcurse este mediat de tradiţii individuale şi colective de lectură Pe baza acestor tradiţii noi citim un text prin intermediul interpretărilor depozitate deja în el dar şi a celor impuse de critica literară Din perspectiva ideilor avansate de reprezentanţii teoriei comunicării asistăm la dezvoltarea unor noi teme de meditaţie circumscrise în jurul efectelor pe care le are textul asupra persoanelor care citesc şi interpretează Se porneşte de la premisa că lectura acţionează asupra structurii individuale a cititorului Procesul lecturii nu are loc oricînd şi oriunde Cititul se produce într-un mediu intim, străin de ispitele vieţii cotidiene şi se desfăşoară doar cu acordul individului care-şi exercită vocaţia lecturării El acceptă să intre în jocul comunicaţional al lecturii şi se transformă treptat, dintr-un simplu receptor, într-un lector performant, înzestrat cu evidente abilităţi interpretative Lectorul iniţiat, ştie că textul pe care îl citeşte este instabil, în sensul că discursul tipărit se lasă modelat de mintea cititorului, de întregul bagaj cognitiv, logic, emoţional şi, de ce nu, intuitiv, al celui care parcurge paginile destinate lecturii În cazul fiecărui individ în parte, actul lecturii se desfăşoară pe fundamentul unic al unor certe cunoştinţe teoretice şi experienţe practice Lectura nu ne surprinde niciodată descoperiţi, atunci când citim, mintea noastră nu arată ca o “tabula rasa” Citim prin prisma unui cod cultural, constituit în urma unor lungi serii de procese de învăţare şi educaţie, prin prisma unui cod cizelat printr-un lung şir de lecturi succesive Se ridică întrebarea dacă ceea ce cititorul ia drept mesajul textului nu se confundă de fapt cu ceea ce descifrează el însuşi şi înţelege el din text? Putem spune că lectura scoate textul în afara cărţii citite Mai exact, comunicarea directă cu cartea, modifică uşor sensul textului lecturat Nici un autor nu poate trăi cu convingerea că cititorul înţelege exact ceea ce scriitorul vrea să spună, deoarece în spatele fiecărei cărţi se ascund mii de interpretări posibile În această categorie intră, desigur, volumele din domeniul literaturii, filosofiei, artei şi culturii Ar fi absurd să invocăm legea dialecticii lecturii în cazul cărţilor care ies din sfera creaţiei literare Disciplinele ştiinţifice, juridice, tehnice şi lucrările cu caracter pragmatic sau juridic operează cu o categorie de informaţii a căror semnificaţie este exactă şi nu permite nici o formă de îndoială sau încercare de interpretare În cazul scrierilor beletristice, autorul este cel care stabileşte sensul operei literare, dar oricât de exact ar fi conceput, proiectul autorului poate da naştere şi la “altceva”, la noi semnificaţii insesizabile la prima vedere Pe de altă parte, se vorbeşte de o rezistenţă internă a textului, care limitează numărul interpretărilor posibile, şi se constituie ca un scut protector al sensului originar al creaţiilor literare Acţionând ca lector, cititorul interacţionează cu textul şi îl interpretează în manieră strict personală El nu are dreptul să intervină asupra textului şi este obligat să respecte autonomia semantică a volumelor lecturate În calitate de receptor, cititorul adaptează textul în funcţie de nivelul propriu de expectanţă estetică sau culturală Fiecare cititor înţelege în chip diferit ideile cuprinse în text, cuvintele şi informaţiile pe care le transmite autorul Pasionaţii lecturii îşi construiesc propriile canale de receptare şi interpretare, astfel încât, lectura se poate transforma într-o anumită măsură într-un act creator Desigur, nu trebuie să sperăm, că prin exercitarea voinţei de lectură, cititorul devine spontan autor Atunci când recunoaştem că discursurile au puterea de a acţiona asupra cititorilor, ne referim la un raport univoc în cadrul căruia schimbările se produc într-un singur sens şi anume în mintea şi experienţa de viaţă a cititorilor După cum bine spune Paul Cornea : “evenimentul producerii unei cărţi, sub impulsul unor lecturi anterioare, este destul de rar” În privinţa comunicărilor literare reţinem că ele diferă de celelalte tipuri de comunicare prin faptul că scriitorul este emiţătorul, cititorul este receptorul iar mesajul însuşi este opera literară ale cărei conţinut este redat printr-un cod artistic constituit, format din expresii stilistice şi metafore literare Mesajul operelor literare este cel mai greu de descifrat deoarece limbajul folosit pentru a comunica diferă de stilul folosit în comunicarea uzuală Autorii scrierilor literare folosesc expresii simbolice sau epitete care diferă de la un gen literar la altul şi sunt specifice fiecărui curent literar Spre deosebire de scrierile ştiinţifice, religioase sau filosofice, care se adresează unui public avizat, creaţiile literare sunt destinate unei categorii largi de cititori Specificul comunicărilor literare ne invită, atunci când interpretăm, să parcurgem mai multe niveluri de analiză referitoare la : contextul biografic care a privilegiat apariţia operei forţa genetică a operei creatica operei sau psihologia creaţiei veridicitatea informaţiilor comunicate stilul operei sau a modalităţilor de mânuire a limbajului receptarea operei şi amprentele lăsate în conştiinţa cititorului Evident pe parcursul dezvoltării ştiinţelor comunicării s-au derulat diferte teorii care şi-au fixat interesul pe contextul elaborării operei literare, pe raportul dintre mesaj şi realiatea concretă, pe procesele de codificare şi decodificare ale textelor, pe efortul creator al autorului şi pe rolul lui de transmiţător al mesajului artistic În ultimul timp accentul se deplasează spre cercetarea fenomenelor de receptare textuală şi spre rolul hotărâtor al publicului cititor ca interpret şi evaluator al discursurilor literare Fenomenul lecturii a fost obiect de analiză pentru mulţi cercetători ai teoriei lecturii Dintre ei o poziţie privilegiată deţine profesorul Wolfgang Iser de la Universitatea din Konstanz, din Germania Reputatul academician a întreprins serioase cercetări în legătură cu tehnica receptării şi a elaborat o serie de teorii în domeniul antropologiei literaturii Antropologia literaturii este o disciplină hermeneutică recent inventată Ea ne permite să stabilim valoarea textelor literare din perspectiva efectului pe care îl au asupra cititorului Antropologia literară oferă o nouă perspectivă asupra teoriilor receptării şi încearcă să găsească o definiţie clară a cititorului implicit Wolfgang Iser foloseşte termenul de cititor implicit ca un sinonim pentru noţiunea de cititor ideal Conform explicaţiilor oferite de celebrul estetician al receptării, cititorul ideal este lectorul care cunoaşte şi experimentează acele mecanisme ale receptării care îl conduc spre identificarea sensului ascuns în text Cititorul implicit pare să intuiască exact ceea ce autorul a dorit să transmită prin text Pentru a avea o imagine clară despre raportul dintre autor şi cititorul său ideal, se lansează premisa că atât autorul cât şi receptorul implicit apelează la coduri de comunicare, respectiv, la canale de receptare, asemănătoare Interacţiunea text-cititor devine eficientă din momentul în care cititorul surprinde, sau crede că surprinde semnificaţia textului creat de autor INTERVENŢII HERMENEUTICE ÎN PRACTICA LECTURII Analiza actelor de lectură depăşeşte graniţele teoriei comunicării şi păşeşte pe tărâmul hermeneuticii filosofice Lectura are valenţe hermeneutice evidente care pot fi surprinse dacă privim fenomenul lecturii ca pe un act de interpretare pură Provenind din limba greacă, de la termenul „hermeneutikos”, ştiinţa hermeneutică se referă la arta de a interpreta texte, simboluri, realităţi ontologice sau culturale Desprinsă în familia ştiinţelor interpretării, hermeneutica lecturii este o disciplină extrem de riguroasă care revizuieşte procesele receptării textuale din perspectiva sensurilor prezente în text Pentru un hermeneut al lecturii, cărţile sunt create pentru a ascunde un sens iar cititorii există în măsura în care au capacitatea necesară desluşirii sensului sau sensurilor fixate în text Din moment ce lectura înseamnă comunicare şi căutare de sens, mecanismele hermeneutice pot fi explicate prin intermediul unor procese comprehensive Contribuind la constituirea hermeneuticii ca ştiinţă Schleirmacher lansează ideea că între autorul discursului şi prezumtivul său receptor se instaurează o legătură de natură psihologică Ea depăşeşte graniţele analizei gramaticale şi criticii literare pentru a pune accentul pe latura ideatică a textului “ Textul reprezintă un moment al vieţii autorului deci interpretul trebuie să reproducă în conştiinţa sa starea psihică ce a dat naştere operei” Din această perspectivă lectorul ideal al unui volum de literatură spre exemplu ar fi acela care ar reuşi să stabilească o relaţie de empatie cu scriitorul, străduindu-se să ghicească ce anume a vrut acesta să spună autorul în respectivul text În prelegerile sale de filosofie a limbajului, Friedrich Schleiermacher se referă pentru întâia oară la „ cercul hermeneutic”şi decretează că, pe parcursul desfăşurării interogaţiilor hermeneutice, se crează o strânsă legătură între parte şi întreg în sensul că gradul de înţelegere a subiectului cărţii depinde de nivelul de surprindere a esenţei detaliilor În cazul lecturii, legătura întregului cu părţile se referă la faptul că înţelegerea textului se realizează treptat Cititul în trepte, bazat pe ipoteze interpretative este specific creaţiilor textuale moderne, care îl ţin pe cititor în suspensie şi îl pun în faţa unor secvenţe textuale care se întretaie şi nu urmează o evoluţie liniară Parcurgerea textelor de acest gen se realizează secvenţial şi solicită atenţia cititorului, obligat să revină asupra fragmentelor lecturate deja pentru a soluţiona anumite neclarităţi determinate de ambiguitatea mesajului comunicat Mitul circularităţii lecturii se sprijină pe premisa că parcurgerea unui text nu este un proces neîntrerupt În procesul de atribuire a sensului cititorul face popasuri interogative şi încearcă să înţeleagă treptat ideile transmise în scris Interogaţiile lui hermeneutice se bazează pe nevoia de actualizare a sensului Surprinderea sensului se realizează în funcţie de mai multe criterii referitoare la : gradul de inteligenţă, nivelul de educaţie, contextul psihologic individual al cititorului experienţa aplicării unor strategii de lectură variate, în funcţie de tipul textului lecturat Poticnirile din calea lecturii îi dezvoltă lectorului convingerea că se află în faţa unui text contradictoriu, dificil de parcurs Vina revine, în acest caz, autorilor, care concep în mod deliberat texte cu caracter echivoc Intervine uneori şi distanţa mare de timp dintre momentul scrierii şi momentul lecturării unui text Secretele textelor, pot fi surprinse cu dificultate atunci când matricea stilistică de redactare a operei este diferită de matricea interpretativă folosită de cititor Desigur istoria literaturii abundă în scrieri în care sensul se dezvăluie treptat, în ritmul consumării acţiunii textuale Mulţi dintre autorii care scriu texte bogate în sensuri şi semnificaţii, caută să oculteze mesajele transmise destinatarilor În această împrejurare hermeneutica acordă cititorilor maxima libertate de interpretare Practicarea lecturii poartă amprenta intersubiectivităţii care se deschide cu un dialog între text şi destinatar Interpretarea se realizează între cei doi poli : subiectul, respectiv, cititorul şi obiectul interpretării, adică textul comprehendat Citind, zăbovim asupra unor fragmente care ne-au atras atenţia, recitim propoziţii şi fraze, clarificăm sensul ideilor principale, revenim cu admiraţie asupra unor construcţii sintactice fermecătoare Studierea lecturii, ca împletitură consecventă de alte lecturi sau relecturi, a trezit interesul criticului Matei Călinescu Autorul român a fost fascinat de procesul modificării sensului în procesul citirii şi recitirii unuia şi aceluiaşi text Dezvoltând teoria lecturii circulare, criticul român, a alunecat în direcţia antropologiei literare vorbind despre „strategia lecturilor multiple” În lucrarea „A citi, a reciti” el abordează problematica lecturii într-o manieră ştiinţifică şi generalizează ideea că studiul lecturii trebuie să conducă la identificarea metodelor de receptare şi la surprinderea sensurilor receptării Când citim punem în funcţiune multiple demersuri interpretative Înţelegerea şi receptarea textelor lecturate depinde de cunoaşterea intenţiei autorului, identificarea contextului care a generat creaţia, stabilirea puterii de expresivitate a limbajului utilizat pentru a comunica literar Documentele scrise aparţin celui mai înalt nivel de funcţionare al limbajului astfel încât filosofia limbajului nu avea cum să evite problematica lecturii Un document scris este conceput pentru a transmite ceva prin intermediul unui limbaj iar principala caracteristică a textelor este comunicabilitatea Din această perspectivă, filosofia lecturii îşi găseşte un loc binemeritat în marea familie a ştiinţelor comunicării şi oferă noi puncte de vedere în privinţa a raportului esenţial stabilit între autorul şi receptorul unei comunicări Filosofia lecturii ne conduce spre cititorul experimentat, spre o interpretare inedită a actului lecturii, ca o suită de lecturi şi relecturi, exercitate asupra unui singur text, asupra unei singure cărţi Un virtuoz al lecturii va înţelege mesajul textului la fel de bine ca şi creatorul său iar orice încercare a lectorului de a se implica psihologic în procesul descifrării sensului se va solda cu o reconstrucţie a textului originar, cu o înţelegere a lui, în vederea regândirii fragmentului parcurs Găsirea sensului, a părţii inconştiente a creaţiei literare se realizează printr-o bine condusă explicitare şi o interpretare a semnelor ce compun un text Simbolurile, metaforele duc spre interiorul textului scris ori tipărit, spre esenţa lui Problema sensului este strâns legată de aceea a adevărului Începând cu Nietzsche, filosofii şi-au pus întrebarea cum putem stabili adevărul a ceea ce gândim şi implicit scriem Autorul “Voinţei de putere” crede că tot ce gândim este o poveste Dar orice poveste este încărcată de simboluri, prin urmare se pretează la o sumedenie de interpretări Dacă nu există mijloace de surprindere a esenţei ultime a realităţii, nu avem decât, afirmă Nietzche, să o interpretăm, să o remodelăm continuu potrivit aspiraţiilor noastre Cuvintele, pe care le împărtăşeşte scriitorul cu cititorul spun un adevăr sau un neadevăr De multe ori adevărul nu se poate transmite direct Adevărul se spune în metafore ca şi în cazul unei experienţe mistice În literatură, creaţia este adesea onirică iar opera nu se poate transmite prin simple cuvinte, ci numai şi numai prin simboluri Când este vorba de simboluri vorbim despre hermeneutică şi despre interpretare Definirea domeniului o dată isprăvită trecem la problematica „interpretantului” termen împrumutat din hermeneutica lui Oehler Acesta încearcă să ne convingă că „interpretantul” este ceea ce semnul creează în interpretul său provocându-i un sentiment sau ori o acţiune Mai exact „interpretantul” este ceea ce transmite textul în clipa lecturării lui Chiar dacă sensul termenului rămâne discutabil credem că Oehler privilegiază ideea că lectura face parte dintr-un dans hermeneutic în care sunt cuprinşi : autorul cu inteligenţă creatoare, textul cu bagajul său de semnificaţii şi cititorul cu frământările sale cognitive şi culturale O dată prins în cercul hermeneutic cititorul naiv se transformă într-un iniţiat pentru care lectura înseamnă interpretare, înseamnă judecată de valoare Acesta descoperă că, datorită complexităţii scrierilor contemporane, este necesară pătrunderea în craterele cele mai adânci ale comprehensiunii textuale Efortul său comprehensiv nu este singular, el duce la lecturi succesive aplicate unuia şi aceluiaşi text În general, filosofii lecturii vorbesc despre relectură mai ales în contextul creaţiilor literare unde trăirile estetice degajate de creaţiile epice sau lirice au nevoie de un cadru receptor adecvat, care să menţină lectura în limitele interpretării Interpretarea, subliniez, este un mijloc nu un scop, scopul fiind descoperirea sensului de către cititorii care parcurg volumele tipărite ca şi cum ar traversa o reţea de semnificaţii textuale Numai un filosof al lecturii poate defini textul ca un ansamblul simbolic structurat LECTURA - INSTRUMENT PERFORMANT DE INSTRUIRE, COMUNICARE ŞI INFORMARE Forma cea mai elevată a comunicării umane este lectura Informaţiile transmise prin cărţi sunt exprimate uneori prin cuvinte cu semnificaţii ascunse, capodoperele literare ne vorbesc pe ocolite şi fac apel la capacitatea intuitivă a cititorilor Lectura ne introduce într-o stare de aşteptare continuă, fiindcă nu putem ştii ce se ascunde în spatele paginii următoare ale unei cărţi Filosofia lecturii ne ajută să vedem în lectură mai mult de cât o simplă parcurgere a paginilor unei cărţi Lectura înseamnă receptare şi se împlineşte în urma unor serioase procese de interpretare Cititul este implicat în procesele complexe de formare a personalităţilor umane Cititul stă la baza proceselor creatoare de discursuri textuale Cititul ne permite accesul la cultură şi este formator de cultură Prin intermediul lecturii cititorii îşi construiesc grile personale de decantare a valorilor şi de evaluare a producţiilor literare, istorice, ştiinţifice sau filosofice Lectura uneşte sau dezbină generaţii, fiindcă, după cum bine ştim fiecare epocă şi-a creat un registru de receptare şi interpretare specific Gustul pentru lectură se schimbă continuu, după cum se universul informaţiilor care ne înconjoară se extinde din ce în ce mai mult şi mai rapid Asupra cititorului acţionează o serie de factori obiectivi şi subiectivi care îi ghidează interesul spre o carte sau alta Cadrul educaţional, moral şi cultural în care cititorul adult s-a format, domeniul în care-şi desfăşoară activitatea şi, nu în ultimul rând, anturajul, prietenii pe care-i frecventează ne ajută să stabilim sfera preferinţelor unui individ pentru o capodoperă literară sau alta Cititorul începe să aprecieze o carte când manifestă dorinţa de a şi-o însuşi Acesta renunţă pentru o clipă la prejudecăţile sale culturale, la problemele sale subiective, cu scopul de a experimenta cât mai exact lumea interioară a celui care scrie sau a celui despre care se scrie Atunci când lectorul ajunge să aprecieze efortul creator al autorului îşi dăruieşte, prin scris, ideile, sentimentele şi reacţiile faţă de realitatea înconjurătore şi de lume, cititul intră, dacă îmi este permis să folosesc o expresie împrumutată de la Liiceanu, în registrul actului iubirii necesitând concentrare totală şi totală implicare Bineînţeles, renunţarea de sine a lectorului este parţială şi efemeră Este o condiţie necesară a împlinirii proceselor lecturii, este un “sacrificiu” impus de voinţa realizării de sine Renunţarea la sine cufundarea aproape totală în actul lecturii nu este desigur un act gratuit deoarece determină îmbogăţirea sinelui cu o nouă cunoaştere, cu un mod absolut nou de receptare a lumii interioare şi exterioare Chiar dacă în ultimii ani se aud voci care consideră că lectura este un lux, un lucru este cert, cărţile se scriu pentru a fi citite iar cât timp piaţa editorială se încarcă de cărţi şi informaţii, „Galaxia Gutenberg” nu va fi înghiţită prin extinderea fără precedent a universului informaticii şi a informaţiilor care circulă prin intermediul calculatoarelor şi Internetului Cercetările sociologice din domeniul lecturii demonstrează că tinerii, solicită cărţi pentru a se instrui, unii cititori întocmesc bibliografii, alţii adună notiţe în vederea cercetării unui domeniu ştiinţific sau cultural O categorie numeroasă de lectori parcurge opere literare pentru a afla acolo răspuns la varii probleme sufleteşti sau existenţe sufleteşti Cărţile se adresează unor categorii diferite de cititori Se scriu cărţi pentru copii, manuale, cărţi poliţiste sau de aventuri Unele cărţi se adresează specialiştilor, altele sunt destinate lecturii de vacanţă numită Titu Maiorescu,“lectura care asigură un repaos al inteligenţei” Indiferent de preferinţele bibliografice ale cititorilor, dr Anca Sârghie, în lucrarea “Lectura şi studiul”, clasifică cititorii astfel : cititori diletanţi, vânători de idei, detectori de frumuseţi estetice Dintre toate categoriile de lectori care se pot afla în situaţia de a accesa un text, cel mai important pare să fie lectorul prezumtiv, format din publicul cititor pe care autorul nu îl cunoaşte, dar poate oricând să joace rolul de receptor În studiile sale Umberto Eco aduce în discuţie modelul cititorului ideal, care poate ajunge la un nivel de receptare superior, fidel ideilor pe care autorul a încercat să le cuprindă în cartea sa Eficienţa fenomenelor de receptare, crede Umberto Eco, este cel mai clar dovedită în situaţia operelor deschise Contrar aşteptărilor noastre operele deschise sunt creaţiile literare cu cel mai dificil grad de receptare, deoarece ele dau naştere unei multitudini de interpretări şi ascund multiple semnificaţii Operele deschise reprezintă o delectare intelectuală pentru cititorii care nu fug din calea dificultăţilor lecturii şi care îşi folosesc înclinaţiei hermeneutice în scopul detectorii sensurilor ocultate de text Apariţia unei cărţi valoroase este un eveniment cultural important ale cărui ecouri nu dispar odată cu finalizarea procesului creaţiei, ci continuă în minţile şi visele cititorilor Desigur, puterea de receptare a cititorilor diferă în funcţie de nivelul lor de inteligenţă, temperamentul, vârsta, gradul de educaţie, statutul social şi apartenenţa la diferite grupuri sociale sau religioase Criteriile enumerate joacă un rol important în procesele de testare a preferinţelor pentru lectură a diferitelor categorii de cititori O situaţie bizară se creează în jurul unor creaţii literare care au fost receptate cu dificultate la momentul apariţiei dar au ajuns să fie înţelese fără dificultate în epocile anterioare Ne confruntăm, şi astăzi, cu exemple de creaţie literară dificil de înţeles şi receptat Unii scriitorii continuă să producă mesaje literare extravagante, greu de receptat datorită limbajului nonconformist folosit şi a unghiurilor de vedere bizare pe care le apără Există şi excepţii : numeroase sunt producţiile literare care au prezentat, încă de la apariţie, un echilibru perfect între conţinutul ideatic sau artistic şi nivelul optim de receptare Nivelul de înţelegere şi receptare operelor literare contribuie la stabilirea valorii tuturor discursurilor textuale În general, se bucură de o receptare favorabilă acele cărţi care corespund nivelurilor de aşteptare ale cititorilor Nivelurile diferite de receptare diferă în funcţie de conţinutul mesajelor comunicate Într-un anumit fel procesăm textele informative, altfel receptăm textele din categoria lecturii de plăcere Diferenţe se înregistrează şi la nivelul receptării diferitelor genuri literare Dată fiind varietatea textelor literare nu poate fi practicată o singură procedură de receptare Scrierile poetice, romanele, eseurile, volumele din domeniul corespondenţei sau publicisticii se adresează unor grupuri diferite de cititori Comprehensiunea psihologică atinge nivelul cel mai înalt în cazul lecturii estetice a capodoperelor epice de mare întindere Relaţia dintre cititorul romanului, de exemplu, şi autorul ei devine tot mai apropiată pe măsură ce primul, lăsându-se vrăjit de cadrul estetic al relatării, ajunge confident, empatizează, fie cu personajele ficţiunii, fie cu scriitorul Lectura este atunci o chestiune intimă, cartea se interpune între realitate şi viaţă, revelând-o pe prima, îmbogăţind-o pe a doua Cititorul caută în literatură unghiuri mai convenabile din perspectiva cărora să redefinească realitatea, să şi-o explice, să o încarce cu noi valori estetice Raportul lector-carte se modifică permanent în funcţie de tematica abordată în diverse publicaţii Într-un anumit fel lecturăm o carte de istorie, în alt fel citim un studiu de filosofie Lucrările filosofice, spre exemplu, se parcurg cu creionul în mână Un volum de metafizică sau logică poate fi un dans al raţionamentelor, care nu poate fi urmărit decât printr-o lectură atentă, şi prin cunoaşterea principiilor de bază ale şcolii filosofice de care ţine autorul lecturat Preluând un termen folosit de la Umberto Eco ,putem spune că lectura filozofică este pretextuală Adică cititorul de filosofie înainte de a se plimba de la un concept la altul prin cine ştie ce sistem filosofic trebuie să dispună de anumite premise pe baza cărora să-şi construiască o părere despre teoria respectivă Cu totul altfel procedează cititorul de documente ştiinţifice Pasionaţii de ştiinţă sunt vânători de informaţii recente Ei realizează a prelucrare analitică şi sintetică a ideilor transmise prin cărţi, cu scopul de a reţine şi folosi ideile de ultimă oră apărute în domeniul ştiinţific de care sunt interesaţi Lectura operelor literare se practică la nivel intuitiv şi se realizează în funcţie de anumite principii de receptare estetică, prin intermediul unor coduri de descifrare a limbajului stilistic Scriitorii folosesc limbajul literar pentru a elibera sentimente şi pentru a reda realitatea în manieră reflexivă Îmbogăţite cu expresii stilistice fermecătoare operele literare poartă amprenta subiectiviţăţii ceea ce nu înseamnă că sunt lipsite de obiectivitate Se spune că scriitorii, artiştii, în general, trăiesc într-o lume paralelă construită într-un timp şi spaţiu particular, vieţuiesc într-un univers care poartă amprenta geniului creator Actul creaţiei însă are ca fundament realitatea concretă Deşi percep diferit lumea şi o îmbracă în tot felul de culori, de semne şi simboluri, artiştii nu pot oferi oamenilor decât ceea ce cunosc deja, adică variante ale realităţii Scriitorii vorbesc semenilor despre ei înşişi, despre epoca în care trăiesc şi se retrag într-un mediu imaginar, relativ inaccesibil În cărţi cititorii încearcă să regăsească datele fundamentale ale existenţei şi doresc să identifice specificul fiecărei epoci istorice sau culturale Ei nu citesc literatură de dragul literaturii Opera scrisă trebuie să fie într-un permanent în contact cu cititorii Operele scrise sunt concepute astfel încât să ofere receptorilor posibilitatea de a interpreta, de a-şi construi propriile reprezentări privind conţinutul volumelor lecturate şi a epocii în care a fost creată opera Cel care citeşte literatură caută unghiuri mai convenabile din perspectiva cărora să redefinească realitatea, să o explice, să o încarce cu noi valori estetice şi existenţiale Lectura devine atunci o chestiune intimă, cartea se interpune între realitate şi viaţă, revelând-o pe prima, îmbogăţind-o pe a doua În sfera lecturilor literare relaţia autorului cu cititorul se transformă într-un raport plin de sinceritate din perspectiva căruia destinatarul este luat ca martor al ideilor şi sentimentelor comunicate literar iar receptorul alungă orice îndoială legată de caracterul veridic al episoadelor relatate în scris O relaţie plină de sinceritate cu cititorul construiesc autorii romanelor de inspiraţie autobiografică Pendularea continuă între realitate-creaţie prezentă în jurnale şi autobiografii literare solicită atenţia lectorului, necesită un efort suplimentar de desprindere a situaţiilor reale de cele provenite din imaginaţia scriitorului Cititorii care au vocaţia lecturării romanelor autobiografice ştiu că trebuie să facă distincţia între personajele adevărate şi cele imaginate Selecţia este dificilă în cazul în care exerciţiul creaţiei este folosit de autor ca mijloc de sublimare, de eliberare faţă de un trecut dificil şi traumatizant În romanul său de debut Erich Maria Remarque, de pildă, îşi foloseşte însemnările din jurnal pentru a creiona personajele din romanul “Cuibul visurilor” El însuşi devine în volumul respectiv personajul Ernst Winter, iar fiecare dintre persoanele descrise pe parcursul naraţiunii are un corespondent în realitate În alte situaţii natura biografică a romanului este aproape insesizabilă, autorul nefăcând nici un fel de precizare în acest sens Întâlnim elemente de inspiraţie biografică în romanele lui Gabriel Garcia Marquez Într-un interviu acordat lui Plinio Apuleyo Mendoza, romancierul columbian, recunoaşte că romanul care l-a făcut celebru, “Un veac de singurătate”, a fost scris cu intenţia de a lăsa o mărturie despre perioada copilăriei sale Din acest motiv, cartea sa conţine semnale adresate unor persoane reale, pe care prietenii intimi ai autorului le pot descoperi În interviul amintit mai sus, Gabriel Garcia Marquez afirmă că singurul cititor de încredere, care descoperea oarecum instinctiv cheia cărţilor sale era mama lui Astfel stând lucrurile, citindu-l pe Garcia Marquez, lectorul pasiont va trece, paginile parcurse prin filtrul intuiţiei sale estetice, încercând să stabilească cât adevăr şi câtă ficţiune a utilizat autorul pentru descrierea eroilor din cărţile sale Spre final trebuie să precizăm că operele de creaţie genială pornesc de la un impuls artistic singular şi devin reprezentări unice şi irepetabile ale realităţii Creaţiile literare se împlinesc estetic pe măsură ce satisfac aşteptările culturale ale cititorilor Marile capodopere literare respectă legea veridicităţii Marea cultură a fost şi va rămâne rezultatul unui act creator irepetabil concretizat într-un discurs artistic etern, ce poate fi citit oricând şi oriunde în lume Cărţile nu pot rămâne departe de oameni, ele trebuie atrase în sfera de interes a cititorilor Mai mult decât atât volumele supuse unor repetate acte de lectură fac parte din categoria operelor deschise care dau naştere interogaţiilor singulare extrase şi fac apel la experienţa interpretativă a cititorilor Creatorii de literatură îşi pot uimi cititorii vorbindu-le într-un stil propriu despre sensurile adânci ale existenţei, oferind prorociri despre cursul lumii, povestind despre tragediile umanităţii O carte este pe calea cea bună, adică pe drumul obţinerii nemuririi atunci când conţinutul operei satisface aşteptările cititorilor Scriind autorii dau un sens propriei existenţe, citind receptorii îşi limpezesc ideile, se eliberează de întrebări se bucură să observe că multe din intuiţiile pe care le-au avut, multe din sentimentele pe care le-au trăit au fost experimentate şi comunicate de minţi geniale, de spirite intrate în memoria culturală a umanităţii Fiecare categorie de cititori produce moduri diferite de receptare şi apelează la strategii de lectură diferite Nu există o metodă generală care să ne înveţe cum să citim eficient Productivitatea faptelor de lectură depinde de competenţa lingvistică a cititorului, de experienţa lui literară, de capacitatea lui de a de informa şi de principiile pe care se bazează conduita sa interpretativă Prin urmare, aprecierea scrierilor literare se realizează din perspectiva unor valori estetice obiective dar şi a unor considerente subiective, ca cele enumerate mai sus Succesul la public a unei cărţi se obţine atunci când actul lecturii îşi îndeplineşte în mod eficient toate funcţiile : funcţia comunicaţională şi informativă funcţia estetică şi culturală funcţia persuasivă funcţia educaţional-instructivă Cărţile cu caracter informativ intră în categoria lecturii consultative Cititorii care sondează cărţile doar pentru a se informa utilizează o lectura pragmatică Cea mai elocventă formă de lectură pragmatică este citirea presei Lectorii care practică lectura de informare nu mai receptează cărţile prin prisma valorilor culturale, ci ca pe simple instrumente de documentare La polul opus se află lectura tradiţională, care privilegiază funcţiile estetice şi culturale al cititului şi este practicată de cititorii activi Pentru aceştia actele de lectură nu încetează aproape niciodată Ei vânează noutăţile editoriale pentru a le transforma în obiecte de delectare intelectuală Este util să precizăm că lectura tradiţională este practicată mai ales de către cititorii de gen feminin Studiile sociologice au dovedit că femeile citesc mai mult decât bărbaţii Datorită capacităţii de interiorizare şi reflectare ridicate, femeile formează publicul cel mai larg de cititori Din perspectiva unei tipologii diferite o altă categorie importantă a publicului interesat de cărţi este reprezentată de copii şi de tinerii cititori Pentru tineri, lectura este instrument de instruire şi cunoaştere Lectura le dezvoltă copiilor creativitatea, le îmbogăţeşte vocabularul, îi pregăteşte pentru viaţă şi le creează un solid fundament cultural Alături de educaţie, lectura ar trebuie să fie o modalitate de formare profesională şi împlinire culturală În realitate, cercetările legate de măsurarea efectelor lecturii asupra dezvoltării intelectuale a populaţiei relevă o situaţie îngrijorătoare referitoare la scăderea indicelui de lectură în rândul contemporanilor În Statele Unite, spre exemplu, interesul pentru lectură a scăzut dramatic iar influenţele lecturii la nivel psiho-social s-au diminuat în favoarea unor mijloace moderne de informare precum televiziunea şi Internetul Dezvoltarea fără precedent a industriei calculatoarelor a avut ca efect scăderea interesului populaţiei pentru lectură La aceasta se adaugă şi fenomenul poluării informaţionale creat de mijloacele de comunicare la distanţă, care nu dispun de grile de evaluare a mesajelor transmise publicului receptor În trecut nivelul de cultură şi inteligenţă a unei naţiuni putea fi măsurat în funcţie de interesul pentru lectură a membrilor ei Astăzi, când raportul dintre valoare şi succes este inversat, când competenţele de lectură şi capacitatea populaţie de a percepe şi structura informaţiile valoroase este în scădere, un rol important ar trebui să revină bibliotecilor, prin punerea la dispoziţia publicului a unor servicii de lectură performante Prin serviciile moderne oferite beneficiarilor, bibliotecile româneşti au posibilitatea de a influenţa creşterea interesului pentru lectură a comunităţii, pot să sprijine lectura activă şi competentă, prin selectarea, colectarea şi comunicarea unor informaţii şi documente valoroase, indiferent dacă ele circulă pe suport tradiţional sau în format electronic Provocările generate de procesul integrării europene afectează nu numai structura şi sistemul bibliotecilor româneşti, ele îşi extind aria şi asupra beneficiarilor serviciilor de bibliotecă În momentul de faţă, avem posibilitatea de a răspunde exigenţelor clienţilor bibliotecii şi reuşim să organizăm serviciile de bibliotecă astfel încât să oferim cititorilor informaţii relevante, uşor de accesat şi corespunzătoare intereselor acestora În lumina acestui principiu precizăm că practicile tradiţionale de lectură se schimbă, modalităţile de obţinere a informaţiilor se modifică permanent, în strânsă concordanţă cu transformarea ritualurilor de lectură folosite de diferitele categorii de cititori ÎNCHEIERE În concluzie, dacă bibliosofia aşează fenomenul lecturii sub spectrul reflectării filosofice, hermeneutica înţelege lectura ca pe un proces comprehensiv, în timp ce teoriile comunicării, reduc actul lecturii la un simplu proces de transmitere a unui mesaj Bibliosofia jonglează cu ideea că textul este un univers parţial deschis cu infinite conexiuni ideatice, unele fiind revelate imediat, altele ascunzându-se în spatele echivocităţii cuvântului scris O filosofie a lecturii va pleda întotdeauna în favoarea citirii semiologice a oricărui discurs textual Aceasta înseamnă că lectorul, implicat în descifrarea sensurilor corespunzătoare diferitelor tipuri de lectură, va desfăşura o parcurgere activă a operei, regândind textul tipărit, prin intermediul unei matrici hermeneutice personale, modelată în timp de experienţa cognitivă, intelectuală şi de ce nu estetică a celui care citeşte Citim într-un stil propriu şi tragem mereu cu ochiul la modelul hermeneutic, pe care, constient sau inconştient, ni l-am format În lumina acestor lămuriri identificarea mecanismelor de lectură trebuie să pornească mereu de la premisa că a lectura înseamnă a înţelege, înseamnă a cunoaşte şi interpreta Documentele scrise aparţin celui mai înalt nivel de funcţionare al limbajului, astfel încât filosofia limbajului nu avea cum să evite problematica lecturii Un document scris este conceput pentru a transmite ceva prin intermediul unui limbaj iar principala caracteristică a textelor este comunicabilitatea Din această prespectivă, filosofia lecturii îşi găseşte un loc binemeritat în marea familie a ştiinţelor comunicării şi oferă noi puncte de vedere în privinţa a raportului esenţial stabilit între autorul şi receptorul unei comunicări Destinul cărţii tradiţionale a cunoscut semne de poticnire o dată cu inventarea şi folosirea pe scară largă a noilor tehnologii de comunicare şi informare Noile tehnologii nu au fost create pentru a diminua interesul pentru lectură, ci pentru a democratiza accesul la informaţie, pentru a veni în sprijinul pasionaţilor de lectură, care au posibilitatea de a parcurge simultan mai multe documente aflate la distanţă unele de altele Prin urmare, lectura nu încetează să facă parte din modul de a fi al omului contemporan Cu fiecare carte citită fiinţa umană deschide câte o fereastră spre libertate Citeşte şi fă ce vrei, sună legea fundamentală a filosofiei lecturii Scepticii pot spune că adevărata libertate se obţine în lumea concretă Adevărul e că libertatea provine din interior şi se verifică prin valoarea cărţilor citite Niciodată viaţa nu ne întâmpină cu atâtea informaţii, nu ne trezeşte atâtea emoţii şi sentimente, ca şi cărţile citite O carte deschisă e o invitaţie la libertate : în spaţiul vieţii reale nu avem posibilitatea să ne rescriem destinul, în timp ce, în spaţiul realităţii textuale, lectura poate fi reluată iar conţinutul cărţii poate fi modelat după chipul psihologic, educaţional, hermeneutic şi filosofic al fiecărui cititor Cărţile nu pot fi doar clipe de răgaz în calea vieţii, trebuie să credem, împreună cu poetul George Vulturescu, că, în timp ce citim, unele cărţi se transformă în nişte „dinţi din creier cu care putem muşca din merele vieţii şi ale morţii”  BIBLIOGRAFIE ABRIC, Jean-Claude, Psihologia comunicării : Teorii şi metode, Editura Polirom, Iaşi, BAGDASAR, Radu Anghel, Creatica : O teorie a genezei operei literare, Editura Paideia, Bucurşti, Biblioteca informaţie, comunicare, cuoaştere, coord Dr Octavian Mihail Sachelarie şi drd Mihaela Voinicu, Editura Tiparg, Piteşti, CADIOLI, Alberto, Editorul şi cititorii săi, Editura Paralele , Piteşti, CRAIA, Sultana, Teoria comunicării, Editura Fundaţiei România de Mâine, ECCO, Umberto, Opera deschisă, Editura Paralela , Piteşti, KRAMAR, Mihai, Psihologia stilurilor de gândire şi acţiune umană, Iaşi, Polirom, FOUCAULT, Michel, Ce este un autor? Studii şi conferinţe, Ideea Design & Print, Cluj-Napoca, MILLER, Hillis J , Etica lecturii, Grupul Editotial Art, Bucureşti, RUŞTI, Doina, Mesajul subliminal în comunicarea actuală, Editura Tritonic, Bucureşti, O’SULLIVAN, Tim, HARTLEY, John, SAUNDERS, Dany…, Concepte fundamentale din ştiinţele comunicării şi studiile culturale, Editura Polirom, Iaşi, SÂRGHIE, Anca, Lectura şi studiul, Editura “Alma Mater”, Sibiu, 